Nat King Cole

Nat King Cole, vulgo Nathaniel Adams Coles (1919–1965), fuit cantor Americanus, qui primum sibi clavicini jazz famam acquisivit. Quamvis clavicen peritissimus esset, famam maximam debebat voci suae lenissimae barytonae, quam et in big band, qui dicitur, et in musica jazz adhibebat, lateque inter maximas personas musicas in historia Civitatum Foederatarum habetur. Praeterea Nat King Cole primus Afro-Americanus partes egit hospitis varietatum spectaculi televisifici per civitatem emissi.

 De vita 
Nathaniel Coles natus est Monte Gomerici in capite Alabamae die 17 Martii 1919. Edward Coles, Nathanielis pater, qui artem macellariam factitabat, cum familia anno 1923 ad Lake Comitatum profectus, Sicagi Septentrionali in urbe consedit, ubi minister Baptistarum factus est. Perlina autem, Nathanielis mater, organista ecclesiae facta filium suum clavili canere docuit.

Cancro pulmonis confectus, die 15 Februarii 1965 mortuus est. 

 Bibliographia 
 Haskins, James & Kathleen Benson, 2001. Nat King Cole. Art House.

 Nexus externi 
 Exempla musica ac nexus ad vitam ducens 

Categoria:Nati 1919
Categoria:Mortui 1965
Categoria:Actores Civitatum Foederatarum
Categoria:Cantores Civitatum Foederatarum
Categoria:Clavilistae
Categoria:Episcopaliani Americani
Categoria:Musici Iaz